Translate the text from Welsh to English.



 
I helpu’r GIG i adfer yn dilyn y pandemig coronafeirws parhaus, lliniaru amseroedd aros a lleihau pwysau’r gaeaf, mae £12\.5 miliwn ychwanegol wedi’i gyhoeddi i gynorthwyo pobl i fyw’n annibynnol yn dilyn arhosiad yn yr ysbyty a helpu fferyllfeydd i gefnogi mwy o bobl i aros yn iach heb fod angen gweld meddyg teulu.


Bydd y cyllid yn helpu i liniaru’r pwysau ar y system gofal cymdeithasol a fferyllwyr sy’n dal i deimlo effeithiau’r pandemig. 


Bydd £10 miliwn yn cael ei ddosbarthu ar draws y 22 awdurdod lleol i brynu offer i helpu pobl sydd ag anghenion gofal a chymorth i fyw’n annibynnol yn eu cartrefi eu hunain. Bydd awdurdodau lleol yn gallu prynu offer fel matresi arbenigol, systemau troi cleifion, lifftiau grisiau a theclynnau codi, ac offer teleofal. Byddant hefyd yn gallu rhoi cymorth ariannol ar gyfer addasiadau bach neu ganolig i’r cartref.


Mae cynyddu’r offer sydd ar gael a’i osod cyn i anghenion gofal ddwysáu ymhellach yn gallu rhyddhau gwelyau ysbyty y mae angen mawr amdanynt drwy alluogi pobl i adael yr ysbyty’n gyflymach ac osgoi arosiadau diangen yn yr ysbyty.


Yn ogystal, bydd £2\.5 miliwn yn cefnogi fferyllwyr a chleifion drwy wella mynediad at driniaeth a chyngor ar gyfer ystod o anhwylderau cyffredin. Bydd gwell mynediad at fferyllfeydd yn lleihau’r pwysau ar feddygon teulu a gwasanaethau eraill y GIG drwy annog cleifion i siarad gyda fferyllydd cymunedol sy’n rhan o’r cynllun yn hytrach na’u meddyg teulu i gael cyngor a thriniaeth am ddim gan y GIG ar gyfer amryw o anhwylderau cyffredin.


Dywedodd y Gweinidog Iechyd a Gwasanaethau Cymdeithasol, Eluned Morgan:



> Mae’r pwysau sy’n wynebu’r system iechyd a gofal cymdeithasol yn parhau i fod yn heriol iawn. Mae angen i bob un ohonom gydweithio i gefnogi ein gwasanaethau iechyd a gofal cymdeithasol gan ein helpu ni i’ch helpu chi y gaeaf hwn.
> 
> 
> Gall pethau syml fel mynd i’r fferyllfa leol neu i uned mân anafiadau i gael cyngor ar bryderon iechyd nad ydynt yn ddifrifol, gwirio symptomau ar\-lein gan ddefnyddio gwefan GIG 111 Cymru neu gael brechlyn COVID wneud gwahaniaeth mawr i’n GIG a helpu pobl i edrych ar ôl eu hiechyd y gaeaf hwn.
> 
> 
> Bydd y cyllid sy’n cael ei gyhoeddi heddiw yn helpu i fynd i’r afael â’r pwysau sy’n wynebu ysbytai a’r gweithlu mewn gwasanaethau cymunedol a gofal cymdeithasol drwy osgoi derbyniadau diangen i’r ysbyty a chefnogi pobl sydd ddim yn gallu cael eu rhyddhau o ysbytai ar hyn o bryd oherwydd diffyg llefydd gofal i ddychwelyd adref.







Translation:


 
To help the NHS recover from the ongoing coronavirus pandemic, alleviate waiting times and reduce winter pressures, a further £12\.5 million has been announced to support people to live independently following a hospital stay and help pharmacies support more people to stay well without needing to see a GP.


The funding will help relieve pressures on the social care system and pharmacists still feeling the effects of the pandemic. 


£10 million will be distributed across the 22 local authorities to purchase equipment to help people with care and support needs to live independently in their own homes. Local authorities will be able to purchase equipment such as flow mattresses, patient turning systems, stair lifts and hoists and telecare equipment or fund small or medium home adaption.


Increasing the amount of equipment available and getting it installed before care needs escalate further can freeing up much needed hospital beds by allowing people to be discharged quicker and avoid unnecessary hospital stays.


In addition, £2\.5 million will better support pharmacists and patients by improving access to treatment and advice for a range of common ailments. Increased access to pharmacies will reduce pressures on GPs and other NHS services by encouraging patients to speak to a participating community pharmacist rather than their GP for advice and free NHS treatment for a range of common ailments.


The Minister for Health and Social Services, Eluned Morgan said:



> The pressures on the health and social care system remains extremely challenging. We all need to work together to support our health and social care services and help us to help you this winter.
> 
> 
> Simple things like visiting local pharmacies or minor injuries units for advice on minor health concerns, checking symptoms online using the NHS 111 Wales website or getting a COVID vaccine can make a high difference to our NHS and help people look after their health this winter.
> 
> 
> The funding announced today will help tackle the hospital and work force pressures within community services and social care by avoiding unnecessary hospital admissions and supporting people who currently cannot be discharged from hospitals due to insufficient care capacity return home.